《遣兴》
宋代·林希逸

车轮到处碾成尘，苦乐伊谁见得真。蚁聚万缘皆假合，驹阴千载几新陈。

虽云入息非出息，或说前身有后身。此事谩然成诤论，且看古月照今人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。